Cesarhanmun/geonobi-data huggingface dataset:
地名: 成歡道 (忠清道, 驛道)
年: 1460.0

○兵曹啓: "諸道諸驛革丞置察訪, 或幷一二三四道爲一道。 然驛路遼遠, 不得以時巡視。 且乘馹往來者, 謂爲一道, 不計遠近, 馳過數日程, 人馬俱困, 其弊不貲。 請以京畿及下三道諸驛量遠邇分道, 以京畿
              重林道所管仁川府
              重林驛ㆍ慶新驛、衿川縣
              盤乳驛、陽川縣
              南山驛、通津縣
              種生驛、富平府
              金輪驛、安山郡
              石谷驛, 同化道所管水原府
              同化驛ㆍ靑好驛ㆍ長足驛、南陽府
              海門驛、陽城縣
              加川驛、安城郡
              康福驛, 良才道所管衿川縣
              良才驛、廣州
              樂生驛、龍仁縣
              駒興驛ㆍ金嶺驛、竹山縣
              佐賛驛ㆍ分行驛、利川府
              阿川驛ㆍ吾川驛、陰竹縣
              留春驛ㆍ無極驛, 摠二十三驛合爲一道, 稱京畿左道, 以京畿左道察訪掌之。 忠淸道
              成歡道所管稷山縣
              成歡驛、天安郡
              新恩驛ㆍ金蹄驛、木川縣
              延春驛、淸州
              長命驛, 日新道所管公州
              日新驛ㆍ廣程驛ㆍ唯鳩驛ㆍ丹平驛ㆍ敬天驛、連山縣
              平川驛, 增若道所管沃川郡
              增若驛ㆍ加禾驛ㆍ土禾驛ㆍ順陽驛ㆍ化仁驛、懷德縣
              田民驛、永同縣
              會同驛、報恩縣
              原巖驛ㆍ含林驛、黃澗縣
              新興驛, 栗峯道所管燕岐縣
              金沙驛, 摠二十二驛合爲一道, 稱成歡道, 以增若道察訪掌之。 利仁道所管十驛、金井道所管十二驛、時興道所管五驛, 稱利仁道, 以本道察訪仍舊掌之。 栗峯道所管淸州
              栗峯驛ㆍ雙樹驛ㆍ猪山驛、鎭川縣
              台郞驛ㆍ長楊驛、文義縣
              德留驛、淸安縣
              時化驛, 連原道所管忠州
              連原驛ㆍ丹月驛、延豐縣
              安富驛ㆍ新豐驛、陰城縣
              用安驛ㆍ坎原驛、槐山郡
              仁山驛, 黃江道所管淸風郡
              黃江驛ㆍ水山驛ㆍ安陰驛、丹陽郡
              長林驛ㆍ令泉驛、永春縣
              吾賜驛、堤川縣
              泉南驛, 摠二十七驛合爲一道, 稱栗峯道, 以京畿、忠淸右道察訪掌之。 全羅道
              獒樹道所管二十五驛內, 南平縣
              廣里、吾林兩驛割屬永保道, 永保道所管二十驛內, 長城縣
              (丹嚴驛)
                  〔丹巖驛〕
                
              、茂長縣
              靑松驛割屬蔘禮道。 慶尙道
              安奇道所管寧海府
              寧陽驛ㆍ柄谷驛、盈德縣
              酒登驛ㆍ南驛, 長守道所管淸河縣
              松羅驛、興海郡
              望昌驛、迎日縣
              大松驛、長鬐縣
              大峯驛、慶州
              朝驛ㆍ六驛, 黃山道所管慶州
              奴谷驛ㆍ仇於驛、蔚山郡
              富平驛ㆍ肝谷驛, 摠十四驛合爲一道, 稱松羅道, 新置察訪掌之。 幽谷道所管十九驛、長守道所管十二驛合爲一道, 稱長守道, 以本道察訪仍舊掌之。 金泉道所管十六驛、沙斤道所管十五驛合爲一道, 稱沙斤道, 以本道察訪仍舊掌之。 召村道所管二十五驛、自如道所管十三驛合爲一道, 稱召村道, 以本道察訪仍舊掌之。 黃山道所管十驛、省峴道所管十五驛合爲一道, 稱黃山道, 以本道察訪仍舊掌之。 昌樂道所管七驛、安奇道所管十二驛, 合爲一道, 稱安奇道, 以本道察訪仍舊掌之。" 從之。
地名: 成歡道 (忠清道, 驛道)
年: 1462.0

○兵曹啓: "在先諸道站驛或罷, 驛丞各以附近合爲一道置察訪, 然所管驛多道里遙隔, 察訪未易遍察, 驛路凋殘, 今更磨勘分大中小驛路及遠近, 已前驛丞差遣各路, 每一察訪加設驛丞一。 謹開具于後。 忠淸道
              連原驛、丹月驛、黃江驛、水山驛、安陰驛、安富驛、新豐驛、仁山驛、坎原驛、用安驛、長林驛、靈泉驛、吾賜乎驛、泉南驛已上十四驛, 稱連原道察訪, 栗峯驛、雙樹驛、猪山驛、長楊驛、台郞驛、時化驛、增若驛、嘉禾驛、土破驛、順陽驛、化仁驛、田民驛、德留驛、會洞驛、新興驛、舍林驛、原巖驛已上十七驛, 稱栗峯驛道察訪, 成歡驛、新恩驛、金蹄驛、長命驛、迎春驛、日新驛、廣程驛、敬天驛、平川驛、金沙驛、丹平驛、惟鳩驛已上十二驛, 稱成歡道察訪; 利仁驛、楡楊驛、龍田驛、銀山驛、靈楡驛、宿鴻驛、新谷驛、豆谷驛、菁化驛、藍田驛已上十驛, 稱利仁道丞, 時興驛、昌德驛、日興驛、花川驛、長時驛、順城驛、興世驛、汲泉驛已上八驛, 稱時興道丞, 金井驛、光時驛、龍谷驛、世川驛、夢熊驛、海門驛、靑淵驛、豐田驛、下川驛已上九驛, 稱金井道丞。 全羅道
              蔘禮驛、鶯谷驛、半石驛、烏原驛、葛蕈驛、蘇安驛、寸谷驛、良才驛、居山驛、川原驛、瀛原驛、扶興驛、內才驛已上十三驛, 稱蔘禮道察訪, 獒樹驛、昌活驛、東道驛、應嶺驛、引月驛、知申驛、潺水驛、良栗驛、洛水驛、德陽驛、益申驛、蟾居驛已上十二驛, 稱獒樹道察訪, 靑嚴驛、永申驛、仙嚴驛、新安驛、綠沙驛、加里驛、景申驛、廣利驛、烏林驛、永保驛、丹巖驛、靑松驛已上十二驛, 稱靑嚴道察訪, 濟原驛、達溪驛、所川驛、丹嶺驛、玉包驛已上五驛, 稱濟原道丞, 碧沙驛、鎭原驛、通路驛、別珍驛、南利驛、祿山驛、可申驛、波淸驛、陽江驛、樂昇驛已上十驛, 稱碧沙道丞; 景陽驛、德奇驛、加休驛、人物驛、黔富驛、昌新驛、大富驛已上七驛, 稱景陽道丞。 慶尙道
              長水驛、淸通驛、淸景驛、牛谷驛、華陽驛、押梁驛、毛良驛、阿火驛、義谷驛、鏡驛、仍甫驛、沙里驛、朝驛、仇於驛、奴谷驛、仁庇驛已上十六驛, 稱長水道察訪, 昌樂驛、竹洞驛、昌保驛、平恩驛、道深驛、宣安驛、安郊驛、幽洞驛、安奇驛、瓮泉驛、雲山驛、松蹄驛、琴召驛、通明驛、鐵破驛、靑路驛已上十六驛, 稱昌樂道察訪, 金泉驛、文山驛、秋豐驛、作乃驛、長谷驛、茂村驛、省草驛、星奇驛、踏溪驛、安彦驛、茂溪驛、舌化驛、高平驛、楊原驛、東安驛、楊川驛、扶雙驛、安林驛、八鎭驛、勸賓驛、金陽驛已上二十一驛, 稱金泉道察訪, 省峴驛、凡於驛、琴川驛、水安驛、金洞驛、良洞驛、龍駕驛、幽山驛、無訖驛、楡川驛、買田驛、西之驛、鰲西驛、溫井驛、一門驛、內也驛、雙山驛、昌仁驛、靈浦驛已上十九驛, 稱省峴道察訪, 幽谷驛、聊城驛、德通驛、知保驛、守山驛、雙溪驛、安溪驛、洛平驛、洛東驛、洛陽驛、洛西驛、長林驛、洛原驛、上林驛、迎香驛、仇彌驛、安谷驛、召溪驛已上十八驛, 稱幽谷道察訪, 沙斤驛、蹄閑驛、正谷驛、臨水驛、有隣驛、新興驛、小南驛、平沙驛、正守驛、安澗驛、新安驛、碧溪驛、栗院驛、馬田驛、橫甫驛已上十五驛, 稱沙斤道驛丞, 召村驛、富多驛、永昌驛、文利驛、平居驛、德新驛、完沙驛、良浦驛、官栗驛、東溪驛、松道驛、丘墟驛、背屯驛、烏壤驛、常令驛、知南驛已上十六驛, 稱召村道驛丞, 自如驛、近珠驛、良民驛、新豐驛、報平驛、春谷驛、巴水驛、赤項驛、省法驛、南驛、德山驛、金谷驛、大山驛已上十三驛, 稱自如道驛丞, 黃山驛、輪山驛、渭川驛、蘇山驛、休山驛、新明驛、阿月驛、肝谷驛、堀火驛、富平驛、德泉驛已上十一驛, 稱黃山道驛丞, 松羅驛、南驛、酒登驛、柄谷驛、寧陽驛、望昌驛、大松驛、和目驛、文居驛、靑雲驛、峯山驛、陸驛、角山驛已上十三驛, 稱松羅道驛丞。 江原道
              銀溪驛、新安驛、大昌驛、瑞雲驛、生昌驛、玉洞驛、乾川驛、龍津驛、山陽驛、原川驛、方川驛、含春驛、水仁驛、馬奴驛、富林驛、嵐校驛、林川驛已上十七驛, 稱銀溪道察訪, 保安驛、仁嵐驛、富昌驛、安保驛、原昌驛、連峯驛、泉甘驛、蒼峯驛、葛豐驛、烏原驛、安興驛、由原驛、丹丘驛、安昌驛、神林驛、新興驛、楊淵驛、延平驛、藥水驛、平安驛、碧呑驛、好善驛、餘糧驛、雲交驛、方林驛、大和驛、珍富驛、橫溪驛、高丹驛、臨溪驛已上三十驛, 稱保安道察訪, 平陵驛、達孝驛、德神驛、守山驛、興富驛、沃原驛、龍化驛、交可驛、史直驛、樂豐驛、安仁驛、大昌驛、丘山驛、水界驛、冬德驛已上十五驛, 稱平陵道驛丞, 祥雲驛、連蒼驛、五色驛、降仙驛、麟丘驛、淸澗驛、竹泡驛、雲根驛、明波驛、大江驛、高岑驛、養珍驛、朝珍驛、登路驛、巨豐驛、貞德驛已上十六驛, 稱祥雲道驛丞。 黃海道
              靑丹驛、南山驛、金谷驛、深洞驛、新行驛、望汀驛、金剛驛、文羅驛、維安驛已上九驛, 稱靑丹道察訪, 麒麟驛、安山驛、文羅驛、朴山驛、眞木驛、延陽驛、元山驛、茶滿驛、新興驛、位羅驛、所串驛已上十一, 稱麒麟道察訪。 七站察訪及咸吉道、平安道察訪竝仍舊。" 從之。
地名: 成歡道 (忠清道, 驛道)
年: 1465.0

○初, 忠淸道觀察使金震知啓: "道內成歡、平川等沿路七驛, 因近年荒歉, 人口流亡殆盡, 請諸驛日守及助役, 依黃海道七站例, 擇旁近富戶, 增定轉運奴婢, 令該司刷所在邑諸司奴婢, 量數增定, 幷限年復戶, 以供其役。" 時濟用監判事金達全, 以救荒敬差官在本道, 命下達全更審之, 達全啓: "成歡道諸驛內廣程驛尤爲凋弊, 人物盡逃, 馬匹俱斃, 其餘諸驛皆如震知所啓, 不可不急圖所以蘇復者。" 上以震知、達全所啓, 付兵曹議之。 至是兵曹作事目以啓; "一, 廣程驛, 令其道觀察使, 抄旁近平民, 勿論役有無, 定爲助役, 折給分田, 俾之置馬, 其自願置馬者, 聽竝給分田。 一, 流移驛吏去處, 問於族類及元居驛吏, 盡刷還, 如自首還本者, 限二年復戶安集, 違者幷切隣里正重論。 一, 流移驛吏, 雖至京畿者, 勒還本居, 其一應過驛人, 供頓米&#x25E34;, 限早穀成熟, 令所在邑, 隨宜支給。 一, 徒、流、付處及下三道元惡鄕吏, 姑先送廣程, 其不緊鋪馬, 令觀察使減省, 差使員又各以附近差定, 以休馬力。" 從之。
地名: 平壤 (平安道, 首府/府)
年: 1395.0

○吾郞哈
              水吾狄介等四人來。 三國之末, 平壤以北, 悉爲野人游獵之所。 高麗時, 徙南民以實之, 自義州至陽德, 徑築長城, 以固封疆。 然不安其居, 數爲畔亂, 至於用兵以討之。 義州土豪張氏, 不遵朝命, 南方之地, 倭寇肆暴, 東西數千里, 去海數百里, 屠燒城郭, 暴骨原野, 絶無人烟, 安邊以北, 多爲女眞所占, 國家政令不能及。 睿宗遣將深入, 克捷有功, 建置城邑, 然尋復失之, 覉縻而已。 上受命以後, 聲敎遠被, 西北之民, 安生樂業, 田野日闢, 生齒日繁。 義州
              張思吉願隷上麾下, 得與開國功臣之列, 自後張氏無復反側, 自義州至閭延沿江千里, 建邑置守, 以鴨綠江爲界。 島倭革面來朝, 復通商賈, 南道之民, 安心奠居, 戶口益增, 雞鳴狗吠相聞, 濱海之地, 斗絶之島, 墾田無遺, 不知兵革, 日用飮食而已。 東北一道, 本肇基之地也, 畏威懷德久矣。 野人酋長遠至, 移闌豆漫皆來服事, 常佩弓劍, 入衛潛邸, 昵侍左右, 東征西伐, 靡不從焉。 如女眞則斡朶里豆漫夾溫猛哥帖木兒、火兒阿豆漫古論阿哈出、托溫豆漫高卜兒閼、哈闌都達魯花赤奚灘訶郞哈、參散猛安古論豆闌帖木兒、移闌豆漫猛安甫亦莫兀兒住、海洋猛安括兒牙火失帖木兒、阿都哥猛安奧屯完者、實眼春猛安奚灘塔斯、甲州猛安雲剛括、洪肯猛安括兒牙兀難、海通猛安朱胡貴洞、禿魯兀猛安夾溫不花、幹合猛安奚灘薛列、兀兒忽里猛安夾溫赤兀里、阿沙猛安朱胡引答忽、紉出闊失猛安朱胡完者、吾籠所猛安暖禿古魯ㆍ奚灘孛牙、土門猛安古論孛里、阿木剌
              唐括奚灘古玉奴。 (兀郞哈)
                  〔兀良哈〕
                
              則土門
              括兒牙八兒速, 嫌眞兀狄哈則古州
              括兒牙乞木那、答比那、可兒答哥, 南突兀狄哈則速平江
              南突阿剌哈伯顔, 闊兒看兀狄哈則眼春
              括兒牙禿成改等是也。 上卽位, 量授萬戶千戶之職, 使李豆蘭招安女眞, 被髮之俗, 盡襲冠帶, 改禽獸之行, 習禮義之敎, 與國人相婚, 服役納賦, 無異於編戶。 且恥役於酋長, 皆願爲國民。 自孔州迤北, 至于甲山, 設邑置鎭, 以治民事, 以練士卒。 且建學校, 以訓經書, 文武之政, 於是畢擧, 延袤千里, 皆入版籍, 以豆滿江爲界。 江外殊俗, 至於具州, 聞風慕義, 或親來朝, 或遣子弟, 或委質隨侍, 或請受爵命, 或徙內地, 或進土物者, 接踵於道。 所畜之馬, 若産良駒, 皆不自有, 爭來獻之。 近江而居者, 有與國人爭訟, 則官辨其曲直, 或囚之或笞之, 莫敢有怨於邊將。 蒐狩之時, 皆願屬三軍, 射獸則納官, 犯律則受罰, 與國人無異。 後上幸東北面謁山陵, 江外野人爭先來見, 路遠不及者, 皆垂涕而返。 野人至今慕德, 每從邊將飮酒酣, 言及太祖時事, 必感泣不已。
地名: 平壤 (平安道, 首府/府)
年: 1402.0

○上與義安大君
              和、判承樞府事趙英茂等, 議遇賊之事曰: "致此變者, 皆由使非其人故也。 祝少卿事畢旣還, 孫少卿欲求贈賚, 而乃以馬爲不良, 柳監生至平壤稱疾而臥, 淹延日月, 遂至於此。" 朴錫命曰: "今中朝之人, 率皆如此。 西有燕反, 北有(凶奴)
                  〔匈奴〕
                
              , 間有草賊, 釋此不憂, 惟逃軍是追, 遼東
              徐摠兵之爲謀亦淺矣。" 上曰: "如端木智者, 誠小人也。 惟酒食是好。" 錫命曰: "近來使臣類如此, 中國實無人也。" 上曰: "唯祝少卿嘗曰: ‘以陸儒生幾失天下。’ 此卽憂國之士也。" 未幾, 彬又飛報: "探賊徒所自, 乃征燕潰卒, 其數不過二百餘人。 孫少卿率百餘騎, 渡鴨綠江尋蹤, 見無賊人, 已還遼東矣。" 於是, 國人憂疑稍解, 上使人言於端木智, 智喜甚。
地名: 平壤 (平安道, 首府/府)
年: 1404.0

○下前政堂李元紘、前典書河自宗ㆍ鄭睦ㆍ宋義蕃于巡禁司。 初, 全普門妻宋氏淫奔, 坐此其奴婢皆屬公。 宋氏, 國之貴姓, 故其餘奴婢亦多。 宋氏之族及宋氏外家姜氏之族, 皆滿朝, 故判書許錦稱宋氏養子, 專執其奴婢。 國初, 宋氏之族若平壤府院君
              趙浚、驪興府院君
              閔霽, 姜族若興安君
              李濟、晋山府院君
              河崙、星山君
              李稷等士大夫數十家相訟, (卒)
                〔率〕
              皆屬公。 錦之子愭, 欲還執, 擊申聞鼓, 上令臺諫刑曹議決, 又皆屬公。 姜族自宗、睦、義蕃等數十人上書駕前。 上素知其實, 皆下巡禁司, 流自宗等首謀者四人, 放元紘。
地名: 平壤 (平安道, 首府/府)
年: 1405.0

○辛卯/領議政府事平壤府院君
              趙浚卒。 浚字明仲, 號吁齋, 平壤府人。 曾祖仁規, 有功高麗, 官至門下侍中, 諡貞肅, 父德裕版圖判書。 浚家世貴顯, 略無紈綺習, 幼有大志, 以忠孝自許。 母吳氏嘗見新及第呵喝, 嘆曰: "吾子雖多, 無一人登第者, 將焉用哉!" 浚卽涕泣自誓, 發奮力學。 洪武辛亥, 恭愍王在壽德宮, 浚挾冊過宮前, 王見而奇之, 卽補步馬陪行首, 甚愛之。 登甲寅科。 丙辰, 拜左右衛護軍兼通禮門副使, 選爲江陵道按廉使, 吏民畏愛, 豪猾屛息。 行部至旌善郡留詩, 有滌蕩東溟當有日, 居民洗眼待澄淸之句, 識者韙之。 累遷至典法判書。 時朝政日紊, 倭寇充斥, 將帥畏縮。 壬戌六月, 兵馬都統使崔瑩擧浚監慶尙道軍。 浚至, 召都巡問使李居仁, 數其逗遛之罪, 斬兵馬使兪益桓以徇, 將佐股栗用命。 癸亥, 拜密直提學。 戊辰夏, 崔瑩擧兵攻遼, 我太上王仗義回軍, 執退瑩, 欲大革積弊, 一新庶政。 雅聞浚有重望, 召與論事大悅, 擢知密直司事兼司憲府大司憲, 事無大小, 悉以咨之。 浚感激思奮, 知無不言, 立經陳紀, 興利除害, 使斯民出於湯火之中, 而懷樂生之心, 浚之力居多焉。 僞主辛禑遜于江華, 太上議立王氏, 首相曹敏修素黨李仁任, 立禑子昌。 浚首論敏修之奸而逐之, 繼論仁任之罪, 請削諡誄。 又請革私田, 以厚民生, 世家巨室, 怨謗沸騰, 浚論執益力。 太上意與浚叶, 竟排群議而行之, 陞知門下府事。 己巳冬, 昌請親朝, 禮部奉聖旨, 付都評議使司, 責異姓爲王, 昌外祖李琳爲首相, 秘不發。 浚素憤王氏不祀, 遂贊太上定策, 乃與沈德符、鄭夢周等七人, 迎立恭讓君。 遷門下評理, 策勳封朝鮮郡
              忠義君, 世謂之九功臣。 庚午冬, 進贊成事。 辛未六月, 入賀聖節, 道經北平府, 太宗皇帝在燕邸, 傾意待之。 浚退語人曰: "王有大志, 其殆不在外藩乎!" 時, 鄭夢周爲右相, 欲剪太上腹心羽翼, 密告於恭讓曰: "定策之日, 浚有異議。" 恭讓信之, 遂慊浚。 壬申三月, 夢周乘太上墜馬病篤, 乃使臺諫, 劾浚及南誾、鄭道傳、尹紹宗、南在、吳思忠、趙璞等, 指爲朋黨亂政, 悉竄于外。 尋逮水原府, 欲置之極刑。 四月, 我主上使趙英珪, 擊死夢周, 浚得免, 復贊成事。 七月辛卯, 浚率諸將相, 推戴太上。 卽位之夕, 召浚入臥內曰: "卿知漢
              文帝入自代邸, 夜拜宋昌爲衛將軍, 鎭撫南北軍之意乎?" 因賜都統使銀印畫角彤弓曰: "五道兵馬, 皆委卿摠之。" 遂拜門下右侍中、平壤伯。 策勳第一, 賜功臣號曰同德奮義佐命開國, 賜食邑一千戶, 食實封三百戶、田地奴婢。 撫安君
              芳蕃, 次妃康氏出也。 太上絶愛之, 托以康氏有功於開國, 欲立爲世子, 召浚及裵克廉、金士衡、鄭道傳、南誾議之。 克廉曰: "立嫡以長, 古今通義。" 太上不悅。 問浚曰: "卿意如何?" 浚對曰: "時平則先嫡長, 世亂則先有功, 願更三思。" 康氏覘知之, 哭聲聞于外。 太上取紙筆授浚, 使書芳蕃名, 浚伏地不肯書。 太上竟立康氏幼子芳碩爲世子, 浚等不敢復言。 十二月, 進門下左侍中。 浚上箋辭食邑實封, 優敎不允, 寵眷委任, 無與爲比。 甲戌, 又爲五道都統使, 置幕僚。 太上命以都城四門管鑰, 藏于浚私第, 掌其啓閉。 丁丑, 高皇帝以本國表辭有戲侮字樣, 遣使催取撰文人鄭道傳赴京師, 太上召浚密議, 對以不可不遣。 道傳時爲判三軍府事, 托疾不行, 乃陰謀以爲擧國而絶, 則己可免禍, 遂建言訓鍊將士, 軍國急務, 增置陣圖訓導官, 大小中外官帶武職者, 下至軍卒, 竝令(隷)
                〔肄〕
              習, 考察嚴峻。 深結南誾, 使誾上書曰: "士卒已鍊, 糧餉已備, 可以乘時復東明之舊壤。" 太上殊不以爲然。 誾屢言之, 大上問道傳。 道傳歷論往古外夷得王中原者, 深以誾言爲可信, 且援引圖讖, 傅會其說。 浚在告月餘, 道傳與誾, 承命至浚第告之, 且曰: "上意已定。" 浚不可曰: "此特君等之謬算耳。 上意本不如是。 以下犯上, 不義之大, 國之存亡, 在此一擧。" 遂力疾入見啓曰: "殿下卽位以來, 民庶欣仰, 反不及潛邸時。 近因兩都之役, 民之疲瘵至矣。 況今天子明聖, 堂堂天朝, 無釁可乘, 以疲極之民, 興不義之擧, 不敗何疑!" 遂嗚咽流涕。 誾曰: "政丞但知斗升出納耳。 豈能畫奇謀良策乎?" 太上從浚言, 議遂寢。 道傳又欲代浚爲相, 與誾每短浚於太上, 太上待之愈厚。 嘗命工圖浚形, 賜之者再, 令道傳卽圖而讃之。 上在潛邸, 嘗過浚家, 浚迎之中堂, 置酒甚謹。 因獻《大學衍義》曰: "讀此, 可以爲國。" 上解其意受之。 及戊寅秋, 變起倉卒, 上夜遣朴苞召浚, 又自逆於路。 浚至, 率百官上箋, 請立嫡長爲嗣, 太上可之。 九月, 上王受內禪, 錄功一等, 仍拜左政丞, 加功臣號曰靖難定社, 復賜田地奴婢。 己卯八月, 上王夢, 浚自陳盛滿乞退, 比明, 浚果上箋辭免。 上王感歎良久, 慰諭不許。 十二月, 復辭, 乃以判門下府事就第。 浚爲首相八年。 草創之初, 政煩務劇, 右相金士衡, 醇謹自守, 事皆決於浚。 浚剛明正大, 果敢不疑, 雖內降指揮, 有不可, 輒持之不下, 同列肅然, 無敢發一語。 體統尊嚴, 紀綱振擧, 然得君專而秉權久, 人多怨者。 浚旣罷相, 杜門謝客, 口不言時事。 初, 靜妃之弟無咎、無疾, 屢求美官, 浚抑不用。 庚辰七月, 二人陰嗾臺諫, 論浚流言數事, 請加鞫問, 遂下巡衛府獄。 上在東宮, 知事出閔氏, 怒曰: "臺諫當早暮供職, 不宜奔走勢家, 希旨生事, 誣害忠良。 此最前朝衰世弊風也。" 謂問事委官李舒曰: "宰臣, 正人君子也, 不可羅織獄辭, 陷人於死地。" 乃啓于上王, 釋浚出。 十一月, 上卽位, 仍拜判門下府事, 甲申六月, 復左政丞。 浚再相, 欲有施爲, 輒爲異己者掣肘, 無如之何。 未幾復罷, 爲領議政府事。 卒年六十。 上震悼慟哭, 素膳輟朝三日, 上及世子, 親臨弔祭, 諡曰文忠。 聞其亡者, 莫不惜之。 比葬, 三都監錄事與各司吏典之屬, 皆設路祭而哭之。 浚晩年頻遭詆訕, 務自退避, 上眷遇不小衰。 嘗宴功臣, 至浚上壽, 爲之起立。 及其沒也, 尙論賢相風度氣槪, 必以浚爲首, 常稱趙政丞而不名。 其終始敬重如此。 浚宇量寬弘, 風采澟然, 好善嫉惡, 出於天性, 待人以誠, 不設封畛, 奬引賢才, 振拔淹滯, 唯恐不及, 寸長必取, 而略其小過。 三掌禮闈, 號爲得人。 旣貴, 遇同年故舊, 迎門款曲, 握手從容, 無異布衣時。 長於史學, 爲詩文豪宕如其人。 有集若干卷。 嘗使檢詳條例司, 裒集國朝憲章條例, 檃括成書, 名曰《經濟六典》, 刊行中外。 一子大臨, 尙上女慶貞宮主, 封平寧君。
地名: 平壤 (平安道, 首府/府)
年: 1406.0

○誅殷州人前護軍李云界。 云界之奴廣大, 自京城還, 謂云界曰: "功臣各司進紫門, 留後司守把城門, 至平壤皆有把截。" 云界因此潛謂知順州事金仁義曰: "今者, 代言不得啓事, 功臣百官, 日會紫門, 侍衛甲士, 亦皆退散。 今主上與仁德宮上王有隙, 而功臣百官, 歸仰上王, 指謂善王。 是則子之舊主, 有復位之命也。" 仁義, 本事上王於潛邸者。 聞之而喜, 密以書通于隣官知慈州事辛保安, 保安呈其書于都巡問使趙璞。 璞以聞, 遣巡禁司副司直宋儲, 執二人來訊之, 皆服。 云界伏誅, 仁義杖六十爲民。
地名: 平壤 (平安道, 首府/府)
年: 1408.0

○夜, 下平壤君
              趙大臨于巡禁司。 睦仁海, 金海官奴也, 眇而善射。 初爲李濟家臣, 濟死, 事上于潛邸, 常不離側。 由是得拜護軍。 其妻, 卽大臨家婢, 夤緣出入, 大臨亦待之厚。 仁海揣大臨年少而騃, 可陷之以圖富貴, 嘗密謂大臨曰: "興安君以駙馬掌禁兵, 但無素備, 遂至束手就擒, 今掌軍摠制之中, 出於不意生變者, 可畏。 他皆宿將, 能臨時應變, 獨公不閑軍事, 誠宜預圖制置之術。" 且曰: "設有生變者, 吾當盡力助公。" 又曰: "凡更事之將, 將圖不軌, 必張陽傘於闕門, 使內外相阻, 上不得制其外, 下不得通于上, 拘執宦官, 矯旨出納, 盡誅入直將相代言, 則雖君王將如何?" 大臨以謂助己。 仁海自懼前言之洩, 謀殺大臨以滅口, 謂李叔蕃曰: "平壤君懷二心, 欲擧兵害公及權跬、馬天牧, 謀不利於王室。" 且言: "大臨嘗謂古有婦翁, 與其女言壻之過失, 女子告其夫, 反殺婦翁。" 蓋欲激上怒也。 叔蕃密以聞, 上召問仁海曰: "汝言, 豈足信哉! 且大臨年少, 豈敢如此! 果爾, 必有主謀者。" 仁海欲實其言, 謂大臨曰: "近日帶甲數十人, 會于景福宮北幽僻處, 欲害公, 公宜勒所管兵馬捕之。" 大臨曰: "然則當與安城君議之。" 仁海曰: "不知是某軍甲士, 豈可告之?" 大臨曰: "然則當啓聞。" 仁海曰: "備知賊謀, 然後方可入傳。 且以如此事, 輕易入傳, 則後有所聞, 誰敢以告于公者? 且事變危急, 欲取上旨, 恐致漏洩, 先發後聞可矣。" 大臨然之。 上命大臨行醮于昭格殿, 以觀其志。 大臨不知, 辭以犯染, 上頗疑之。 仁海又謂前護軍陳原貴曰: "平壤君欲有所爲, 汝可隨我以觀。" 遂引原貴至大臨家, 大臨果謂仁海曰: "亂雜橫行七八人, 如何捕得?" 仁海卽對曰: "正與吾所云興安君事相似, 宜與上下交親者議之。" 大臨曰: "吾別無交親者。" 原貴退。 仁海又誘大臨曰: "擧事不可不與通儒議之。 大人所識儒相誰歟?" 大臨曰: "唯趙庸耳。" 仁海曰: "盍召諸?" 大臨信之, 乃召庸, 庸辭, 固要乃至。 迎入寢室, 告之故, 庸曰: "啓于上歟?" 大臨曰: "未也。" 庸勃然曰: "爲人臣, 聞如此之言, 奔告于上, 職也。 況駙馬乎?" 大臨赧然曰: "未知其實故耳。" 庸曰: "告于上則虛實, 乃上之所決正也, 公宜速啓聞。" 遂趨出, 將詣闕, 仁海使人拘庸於道, 使不得自明, 馳告叔蕃曰: "趙庸今在平壤君家, 定是謀主也。 平壤若擧事, 則予騎白馬以從。 若與大人之兵相遇者, 願戒軍士使識我, 我能奮劍斬平壤矣。" 庸伺間得脫, 馳詣闕啓其狀, 上曰: "吾已知之。" 日向晩, 大臨詣闕啓曰: "聞有草竊在景福宮北, 臣欲捕之, 願賜臣馬兵。" 上曰: "爾焉能捕賊!" 大臨對曰: "臣能之。" 上佯應曰: "可。" 大臨又借甲士于入番摠制延嗣宗, 嗣宗承密旨, 以前護軍許權等二十三人畀之。 上謂叔蕃曰: "大臨若發兵有所向, 可於卿家放照天火, 我吹角以應之。" 乃謂知申事黃喜曰: "聞平壤欲謀叛, 毋使闕內浮動擾亂。" 喜對曰: "誰爲謀主?" 上曰: "趙庸。" 喜曰: "庸之爲人, 弑父與君, 亦不從也。" 日暝, 仁海促大臨捕賊, 大臨率軍士被甲上馬, 問仁海曰: "賊何在?" 曰: "在南山
              馬摠制家傍。" 大臨欲向南山, 纔出門, 叔蕃覘知之, 放照天火, 上於闕內吹角。 大臨疑闕內有變, 謂軍士曰: "將何之?" 軍士皆曰: "聞角聲會闕門, 軍令也。" 仁海强之曰: "當直向南山耳。" 意欲大臨遇叔蕃於路, 以實其欲害天牧之說, 且使叔番之軍擊殺大臨也。 大臨不從, 遂馳向闕門。 大臨至闕門, 見甲兵塞路, 將下馬, 仁海固禁之, 欲以示其叛狀, 大臨徘徊下馬欲入, 門者止之。 仁海先入, 宣言平壤君被甲發兵向闕矣。 於是, 上使摠制權希達, 執大臨至殿庭, 脫其甲冑, 敎之曰: "聞爾欲作亂, 可往巡禁司辨明。" 乃令巡禁司兼判事趙涓等, 以甲騎擁致之獄, 卽命贊成事尹柢、大司憲孟思誠、刑曹參議金自知、左司諫柳伯淳、承傳色朴英文、同巡禁司兼判事李稷等, 鞫大臨發兵之故、首謀之人。 三問猶不知所言, 乃逮趙庸訊之。 巡禁司杖大臨一次二十下, 問其叛狀, 猶不承, 乃使副司直崔揆啓其故, 且請令與仁海對面案驗, 上曰: "趙政丞, 開國元勳, 我重其父, 以其子爲駙馬, 何嘗受一撻者乎? 大臨如有所謀, 則雖不加刑, 何不告其實? 如其不告, 强刑取招, 何快於心哉? 可令與仁海隨宜對問, 不必加杖, 然暫加刑杖, 必露其實。" 且使揆傳旨于大臨曰: "汝旣不孝我, 我何惜汝! 汝雖當死, 要令聲譽不惡, 須告首謀之人以自明。" 揆傳旨失實, 問事官又杖大臨至六十四下, 猶不承曰: "但爲仁海所誘, 欲捕賊人, 更無異心。" 巡禁司以啓, 乃遣知申事黃喜, 與巡禁司臺省訊問仁海, 下杖十餘, 仁海果服其誣陷大臨之實, 陳原貴亦證仁海說誘之辭, 事乃得明。 大臨始悟曰: "昨日吹角, 乃爲我也。" 上聞之驚歎曰: "昔丙吉知漢
              宣帝之無辜, 遂保護之。 今大臨受杖, 何無一人察其情者?" 遂釋大臨及庸。
地名: 平壤 (平安道, 首府/府)
年: 1413.0

○罷判內贍寺事金邁卿、判禮賓寺事朴竪基職。 初, 憲府啓: "東宮北墻下有小徑, 必有潛隱出入者。" 上召進東宮小竪, 鞫問之, 果有禮賓寺奴曺德中、內贍寺奴許原萬、書房色陳鋪等, 密以平壤妓小鷪納于東宮有日矣。 上命代言等曰: "世子日與內竪, 淫戲無度, 鷹犬妓妾絃管之事, 無所不爲。 予於去歲, 杖其私幸陳鋪, 黜還本役。 今聞鋪又潛入東宮, 每當昏夜, 納妓小鷪, 以陷不義, 世子尙不悛改。 予欲革敬承府及書筵之官, 輟其公廩, 令其舅金漢老供之。" 金汝知等對以"世子幼沖, 心志未定, 不可輕革官僚。" 上誚之甚切。 汝知等固請, 事乃寢。 命執送小鷪于平壤, 陳鋪于洪州, 德中于公州, 皆令定役。 杖鋪一百, 唯原萬在逃。 命塞東宮北門, 遂罷邁卿等職, 以縱德中、原萬致此也。 召賓客趙庸、卞季良, 深責之曰: "敎養儲副, 卿等之職。 不義之事, 何至此耶?" 世子不食。 靜妃使宦者言于世子曰: "汝非幼少, 今何若是而貽怒父王乎? 自後宜小心致孝, 亦宜進餐。"
地名: 平壤 (平安道, 首府/府)
年: 1417.0

○丁酉/減權堡、李法華死罪, 杖一百、流三千里, 籍沒家産。 流堡于慶尙道
              東萊; 法華于全羅道
              海珍。 刑曹、臺諫詣闕, 請堡、法華之罪曰: "其不忠之罪, 與宗秀、五方無異, 上只從輕典, 不置於法, 非示後之常典。 請置極刑, 以戒後之爲臣不忠者。" 上曰: "罪四人, 可以示後, 何復煩刑好殺?" 固請, 上曰: "此予之從諫, 不若古先哲王也。 然古之王者, 於殺人之事, 亦未必皆從之也。 且堡只以女色諂事世子, 豈可比宗秀之奸兇也哉? 予不聽從, 勿復言之。" 其斬宗秀等四人, 爲世子以杜後日冒亂之徒, 然上猶隱然有不忍之心。 上曰: "李昇則予旣鞭之, 宜不下於有司矣。 然內中決罪, 至收告身, 而使國人不知, 予恐大體不可, 故下獄, 今不與罪可也。 且金奇弱宦, 本杖八十, 降等六十, 小斤同亦如之。 若有未稱, 臺諫其言之。" 執義河演進曰: "前此, 具宗秀不置於法, 以從輕典, 故繼踵者多。 今昇亦從輕典, 則臣恐如昇者亦有之, 乞置常刑, 以懲後來。" 上然之, 只流于全羅道
              金溝。 金山龍、陳鋪、今音同各杖一百, 定爲官奴, 陳鋪于忠淸道
              德恩; 金山龍于陰城, 後從本定平壤官奴; 今音同于慶尙道
              聞慶, 竝皆籍沒家産。
地名: 平壤 (平安道, 首府/府)
年: 1418.0

○先是, 上密謂趙末生曰: "世子去丁酉年, 奪前中樞郭璇之妾名於里者, 入殿內, 事覺見黜。 一日, 淸平君宮主、平壤君宮主等來見中宮, 予適至, 平壤君宮主曰: ‘世子殿求乳母, 不得已送之。’ 中宮驚曰: ‘是何乳兒?’ 宮主曰: ‘於里之産。’ 聞其所以, 是漢老之妻, 從漢老之言, 託以從婢, 率入納之也。" 仍敎末生曰: "世子自幼體壯, 謂將學問有成, 可託宗社, 常勤敎誨之方。 今已鬚髥髣髴, 亦旣有子, 不好學問, 荒淫日甚。 歷代人主之於太子, 以私意易之者有之; 用讒言廢之者亦有之, 予嘗鑑此, 誓不爲之。 然世子之行, 至於如此, 奈何奈何? 以太祖寬仁之大器, 開國未久, 至其孫已有如此, 其將奈何?" 因潛然下淚曰: "亡息誠寧, 予家門洗面子也。 每於天使請酒之時, 天使黃儼等屬視周旋之間, 甚愛之, 謂將成就, 以慰老境, 不幸短命, 何以爲心?" 末生對曰: "世子不事學問, 押
                〔狎〕
              昵小人, 大小臣僚罔不缺望, 今又如此, 誠非細故。 宜罪漢老, 以戒後來。" 上曰: "以世子不義之故, 被罪者非一, 予實有慙。 姑惟敎之, 以待自新, 此事宜勿宣洩。"

○己未/命世子出居于舊殿。 世子見上之後, 上命世子或參朝啓, 或隨駕郊外, 又每日侍射。 至是, 上怒世子還納於里, 且有兒息, 使世子居舊殿, 不得進見, 囚其殿內官辛德海、鄭澄于義禁府。 是日, 御新樓視事畢, 臺諫、列卿以次出, 朴訔當出, 上曰: "爾代言等皆出。 予欲與左議政議事。" 諸代言皆出, 俄而命下世子殿小宦李全奇于義禁府, 釋辛德海、鄭澄。 召左代言李明德曰: "曩者, 世子奪郭璇妾於里, 納諸宮中, 予卽黜之。 今聞, 漢老之母入見淑嬪之時, 挾帶於里, 潛納而有孕, 又入殿挾帶而出外生息, 還納于殿內。 漢老等忠愛於我, 而爲社稷計乎? 抑愛養世子乎? 又聞, 世子於誠寧之死也, 射戲於宮中。 當母弟之死, 父母哀慟之時, 所爲如此, 可謂有人心乎? 予謂卞仲良心行不正, 謂弟季良爲心直, 使居世子賓師之位。 父不能敎子, 師安能敎乎? 然使世子至此, 不得無責矣。" 仍召季良, 傳曰: "兄之爲庸, 卿之爲良, 予宿知之。 敎世子不可不擇人, 使卿爲世子賓客, 導之以善, 今乃不善如此, 是雖卿之所不知, 爲賓師者, 無乃有愧乎?" 召贊成李原曰: "昔李茂決罪之際, 具宗秀時爲義禁府都事, 公事漏通。 其後踰越宮墻, 出入於世子殿事覺。 予疾之而問於卿及黃喜, 卿請問其罪, 喜則曰: ‘不過鷹犬之事。’ 更不請罪, 卿其忘乎?" 原曰: "臣不忘也。" 上曰: "予於世子如此者, 爲宗社萬世之計。 世子母弟三人, 今一子死矣。 長子長孫傳國, 古今之常典, 更無他心, 有疑於此, 天鑑不合也。 當告議政以此言。" 於是, 朴訔與原請曰: "喜當對問之日曰不過鷹犬之事, 其心難測。 請鞫問其由。" 上曰: "予待承宣出身者, 如待功臣, 故使喜位至二品, 厚待之恩, 一國所知。 然此言甚爲奸曲, 黜爲平安道觀察使, 今亦爲判漢城而疎之, 何更推問其罪?" 訔等復請曰: "喜蒙上恩, 而不以直對, 其奸如此, 而上慈不罪, 則其他奸臣何所懲乎?" 上曰: "宜進而問之, 然除項鏁等事。" 乃遣義禁府都事金尙寧于漢京拿來。 又曰: "婦人以夫之父母爲重。 淑嬪雖順夫之意, 然予意豈不知之, 潛納於里? 予甚憎之。" 乃命內官鄭澄、司謁車允富曰: "如漢京, 出淑嬪于父家, 只給奴婢送之。 其長女及長男天恩, 留殿依舊供給, 末女隨其母以居。 又令其妾女隨淑嬪而同居, 且奪平壤君所與婢子而留殿。 問知情參謀侍女一二名來。" 仍令傳敎淑嬪曰: "婦人內夫家, 汝於去年之事, 不告於予, 予責之, 汝答曰: ‘信有罪矣, 後當改行。’ 今汝於此事, 又不告於予。 旣欺我, 而又彰汝夫不德, 故出之。" 又漢老於前日, 受由如漢京, 今以命召還來。 上疾之甚曰: "朱紅蟾。" 乃促馬亟來矣。 命崔閑、李明德、河演、元肅、成揜等同問: "世子又納於里有兒, 卿知之乎?" 漢老對曰: "臣實不知。 但當黜之時, 世子憂勞, 寢食不安曰: ‘其女之生可惜。’ 臣聽此言, 憐世子之情, 許令其女來居蓮池洞家幾一月。 其女買家出居, 臣給口糧。 且不記日月, 宗之等伏誅後幾一朔, 有一小宦到臣鄕校洞家曰: ‘世子言欲見其女, 卿其達于上還納。’ 臣未得間, 累日未啓。 小宦又來問已啓否, 對曰: ‘未也。’ 未幾, 小宦見臣於路曰: ‘世子言上許諾則可, 動念則不可, 宜勿啓。’ 臣聽此而已, 未知其女之還入殿內。" 明德等據此以啓, 上曰: "卿言未知則已矣, 國論及予心以卿爲實不知乎?" 漢老對曰: "以勢觀之, 則上心及國論, 必以臣爲知。" 上曰: "予之嚴於世子, 欲如食子之虎乎。 卿則愛壻, 許接其女, 給其糧醬, 卿果有德。 向者命卿敎淑嬪以不告世子之失之過, 答曰: ‘果有誤焉。’ 今復如前不從予命, 其以夫父爲重乎? 今已差人黜于卿家矣。 予以庸質, 爲國之主, 有故於外戚, 有傷於骨肉, 得罪於父王, 予甚愧焉, 然皆非我所致。 今又於子之妻親, 敢欲有不善之事乎? 予與卿自少交厚, 又爲一家。 卿年六十一, 予與卿死生先後, 蓋不知也。 使世子賢矣, 而卿其安享富貴, 今卿不敎之以孝於親友于兄弟, 而使之爲不義, 如李氏社稷何? 卿之所爲, 若以直而陳, 則罪之輕重, 予當處之, 何必下有司問之乎?" 漢老心惑, 屢變其辭, 猶以爲未知, 命歸其家。 及漢老退, 明德等啓曰: "臣等已聽言觀色, 漢老之曲著矣。 請下義禁府, 鞫問其情。" 上曰: "何必下攸司? 爾四代言已同問聽之, 予亦知其曲直, 毋更請之。" 又召漢老, 命諸代言更問知情與否, 漢老曰: "今日歸家, 問於婢佛婢, 言: ‘前年世子生日, 宅主入殿還出, 有一侍女繞宅主行出來。’ 乃知此女爲入殿還出。" 旣而又言: "前年世子生日後, 聞侍女一人繞母親出來, 當佛婢問何女, 佛婢曰: ‘後入之女。’ 然未知此女之爲於里也。" 代言等以漢老言端不一詰之, 漢老反曰: "其實則今日始知。" 據此具啓, 上曰: "在昔楚宮粧被黜之時, 卿請留, 卿之爲世子諱惡, 予已知之。 卿以直言之, 則卿之罪予乃商量處之。" 漢老曰: "無所發明, 當以知情受罪。" 命歸其家。
地名: 平壤 (平安道, 首府/府)
年: 1421.0

○初, 金漸爲平安道觀察使, 以賈人崔吾乙麿大爲伴人, 出入臥內, 廣納貨賂, 徵求州郡, 賣官鬻獄。 平壤土官注補, 專以貨之多少爲先後, 多所囚繫, 要索賄賂。 入朝回還使臣之行, 有賈人從行者, 百計刦略, 得厚賂, 然後遣之。 尹子當之還也, 漸遇於嘉山館, 相別後, 漸以駄載過重, 拘其從者權法伊等。 法伊等以綵段數匹、奴甘石若干斤贈之, 乃許遣之。 鄭擢之還也, 漸遇諸道, 脅其從人姜實者曰: "汝駄載過重, 使驛吏稱其輕重, 然後遣之。" 實懼, 夜以皮張、彩段贈之, 漸乃放之。 又令府人求彩段品好者欲進上, 府人得品好者以進, 漸托以不好不受, 以衙中綵段, 似若他人之物納之, 給緜紬三十餘匹, 因納之衙中。 平壤通事往來遼東, 抑給麤布, 勒取重貨。 移營庫於所居衙內, 令私人掌出納, 皮張輕貨, 潛移入己, 如是姦利百端。 及遞還之日, 輜重至百五十餘駄, 分爲三運, 絡繹於道, 見者驚駭。 適司直金由諫覲親于平壤, 與隣人李希幹、李秀之語, 具得漸貪婪事。 由諫還京見李原, 略道其一二, 至是, 原從容啓之, 以由諫爲證。 又啓: "全羅道觀察使張允和有不廉之名。" 太上王謂兵曹、代言司曰: "觀察使有不廉者, 爾等何不啓乎?" 趙末生對曰: "倘有所聞, 敢不啓達?" 乃命召由諫, 令兵曹、代言司問之, 由諫不以實啓, 命囚義禁府鞫之, 然太上王殊不以漸事爲然。

○太上王出淑恭宮主
              金氏, 歸其父家, 漸之女也。 太上王謂近臣曰: "金漸所犯, 有司方鞫問, 若其女尙在宮中, 則公義私恩, 兩有所嫌。 吾今出之, 以衆人對漸則有司得以治衆人之例治之矣。" 遂召漸之子護軍宥孫曰: "汝父近得不廉之名, 宮主難以在宮中, 汝其率宮主歸家。 若汝父所犯非眞, 辨明昭雪, 則吾當召還矣。" 李原詣新宮, 以爲不可出, 太上王曰: "貪汚人之女, 不可置宮中。" 不允。 遣義禁府都事金萃, 執金漸以來。 時漸以伴送使, 至義州未還, 於是, 獄官先鞫辭連人。 初, 僉知通禮門事徐勣以平安道經歷召還, 太上王謂深知金漸所犯, 召問之, 勣阿漸意, 且畏漸多口, 不以實對。 護軍姜方禮具知漸於使臣回還之時, 勒取賄賂, 而詐以貿易藥材啓聞。 韓瑞龍誘引吾乙麿大, 使之逃匿, 皆命囚義禁府鞫之。 又逮捕平壤守藏者、行貨者、見知者與爲漸所脅, 被奪財物者姜實、權法伊等及漸奴婢之根隨負任者加乙備等, 轉相質問, 囚繫凡數十人。 加乙備, 助漸爲惡者。

○辛卯/視事。 知司諫許盤石、執義朴安臣等復請金漸之罪, 上曰: "留臺諫狀疏者, 以事在赦前也。 今黜之于外, 亦足矣。" 安臣曰: "漸累蒙上恩, 位至宰相, 奪民財、盜官物, 賣官鬻獄, 其罪莫大。 不奪其職, 與平民混處, 非徒臣僚之所共痛憤, 愚夫愚婦莫不疾之。 故縱賊刑, 眚災肆赦, 漸之用意, 是故縱, 不可例以眚災而赦之也。 況今太上割去椒房, 以示絶之之意。 今不奪其職, 只黜于外, 深爲明時惜之。" 上曰: "已知卿意。" 安臣出, 上從容謂近侍曰: "臺諫之請然矣, 然以犯在赦前不聽耳。 漸之所犯, 非挾椒房之勢也, 狂妄不畏人之致然也。" 左代言鄭招對曰: "漸之在獄也, 卞季良訊之不服, 季良誘之曰: ‘子今行年五十, 前去百年幾何? 子雖服罪, 以知敦寧, 挑燈坐奧房, 度餘年亦足矣。’ 漸答曰: ‘心雖不肖, 以予貫日之忠, 獨坐度年, 心實痛焉。’ 仍放聲而哭, 此誕妄之證也。" 右代言趙瑞老曰: "漸坐衙軒, 白日使奴排官庫門取物, 豈非狂妄之甚歟?" 上曰: "信然。 予聞, 漸伴送使臣至平壤, 知事發, 謂府人訴己, 入太祖眞殿泣誓, 此亦可誅矣。"
地名: 平壤 (平安道, 首府/府)
年: 1423.0

○昌寧府院君
              成石璘卒。 石璘字自修, 慶尙道
              昌寧人, 文靖公
              汝完之子, 自號獨谷叟。 恭愍王六年丁酉登第, 年二十, 初授國子學諭, 遷直史官, 時, 益齋
              李齊賢修國史, 一見奇之, 常令操筆, 遷藝文, 供奉三司都事、典儀注簿。 恭愍王器之, 擢置箚子房(閟)
                〔必〕
              闍赤, 累遷典校副令, 又爲知印尙書, 遷禮儀摠郞, 出爲海州牧使。 時辛旽忌其知遇, 故有是命。 單騎赴郡, 居三月, 拜成均司成、三司左尹, 擢密直司左副代言, 尋遷知申事, 拜密直提學。 庚申夏, 倭賊入升天府, 幾陷京城。 時, 石璘爲元帥, 楊伯淵褊將。 諸將見賊鋒銳甚, 欲退渡橋, 石璘獨決策曰: "若過此橋, 人心貳矣, 不若背橋一戰。" 諸將從之, 人皆殊死戰, 賊果失利而遁。 其秋, 伯淵以讒被誅, 石璘亦配咸安。 召還封昌原君, 俄拜政堂文學, 出爲楊廣道都觀察使, 建議始立義倉, 國家善其策, 竝令諸道行之。 入爲門下評理、兼司憲府大司憲。 及我太祖倡義, 廢僞辛, 立王氏, 石璘與贊其策, 賜端誠保節贊化功臣昌城郡忠義君, 轉三司右使。 我太祖卽位, 拜門下侍郞贊成事。 自太祖在潛邸最重之, 及卽位, 眷遇益隆, 雖當聖心不懌, 見石璘, 釋然霽威, 言必見納。 歲癸酉, 判開城府事, 移判漢城府事。 賜原從功臣號、奴婢三口、田三十結。 恭靖王卽位, 授西北面都巡察使、都節制使、平壤府尹。 還拜門下侍郞贊成事, 賜輸忠翊戴功臣。 陞門下右政丞昌寧伯, 尋爲左政丞。 庚辰, 我太宗卽位, 賜推忠同德翊戴佐命功臣之號, 封昌寧府院君。 癸未, 復拜右政丞, 丁亥, 拜左政丞。 辛卯秋, 上箋乞解職, 不允。 甲午, 以府院君家居。 乙未, 爲領議政, 復以府院君退休, 賜几杖。 石璘容儀淸秀魁偉, 資性卓越。 歷事四朝, 務爲寧靜, 不喜紛更。 有遼東潰卒林波羅實率衆至境, 廷議皆欲納之, 石璘獨執不可, 極言利害, 後其言果驗。 居家儉素, 善眞草, 工詩律。 至其晩年, 乞解機務, 優游自樂, 燕處常坐一木几, 謂之養和。 自壬寅夏有微痾, 至是倚養和, 蕭然而逝, 年八十六歲。 上聞之悼甚, 輟朝三日。 諡文景, 道德博文文, 由義而濟景。 子志道、發道。
地名: 平壤 (平安道, 首府/府)
年: 1425.0

○收內竪金孟職牒, 定爲富平官奴, 收金介職牒, 定爲平壤官奴。 孟嘗被太宗使喚, 及昇遐, 侍衛廣孝殿, 已經三年, 上特除三品。 其在三年也, 乘間出外, 飮酒歌舞娶妻, 至是同僚兪實因相詰發之。 介以失言也。
地名: 平壤 (平安道, 首府/府)
年: 1426.0

○禮曹據留後司所申啓: "本司, 我太祖康獻大王基命之地, 朝廷使臣經宿之都也。 遷都之後, 號爲留後, 依漢城府城底十里例, 隷屬開城、松林兩縣, 使京畿監司兼任留後, 故朝廷使臣支對之時, 則京畿各官, 分掌供辦, 無弊支應, 復以司屬土地人物數少, 又加屬海豐、德水兩縣。 歲戊戌, 海豐人民等, 以安齊陵於其地, 請別立官號, 遂陞爲郡, 以德水縣合屬, 又以松林縣合屬於臨江。 然監司之兼留後如舊, 故朝廷使臣支對, 亦依前例而無弊。 歲在癸卯, 觀察使始不兼任, 使臣支對, 司獨供辦, 司所屬, 唯一開城縣, 密邇京城, 其不多居民, 盡屬京中各軍各司吏典, 而無役者鮮少。 且司元屬下典二百七十餘口, 除老弱及外方恒居, 典農寺納貢奴婢, 則壯實者不過八十口, 當使臣支對之時, 多般差任, 未得周足。 且供億之費, 計無所出, 不得已抑買市物, 故市井之徒, 不堪其苦, 棄家移徙, 人物日減, 屋廬日頹, 非徒不合於國家設官留後之意, 於朝廷使臣瞻視, 最爲殘弊。 夫平壤, 箕子之舊都, 土地之廣、人物之(黟)
                〔夥〕
              , 十倍於此。 此我朝兩都之一, 而反不如彼, 深爲未便, 請海豐、德水, 依舊合屬司及附近各官, 革去寺社與各司奴婢, 擇壯實者百口加屬, 以充役使。 京畿監司還兼留後。 斷事官、經歷都事等官, 須滿三十朔遞差, 以久其任, 以責成效。" 從之。
地名: 平壤 (平安道, 首府/府)
年: 1428.0

○平安道都體察使黃喜, 與都節制使同審各官城堡虛實及各官合入便否以啓: "安州邑城, 周回一萬四千二百八十五尺, 今皆頹落, 城基過大, 守禦爲難。 故今尺量減築處, 新舊基幷九千七百七十五尺, 其低微不實處, 今皆改築, 以肅川、价川、順川、永柔等官人民入保。 价川郡
              朝陽土城基, 周回一萬一千三百九十三尺。 外面多平夷, 內面則城基高峻, 數峯高大, 平地陜隘, 人物可居處甚窄。 若値旱乾氷凍, 則必有水泉不足之患。 价川郡
              大林寺洞新城基, 周回一萬二千八百九十尺。 南面平地八百九十尺, 北面低微處一千一百五十尺, 東面低微處四百尺, 其餘則皆土山。 外面高峻, 內面平地寬廣, 亦無水泉不足之患, 堪爲邑城, 然城基過大。 且安州及藥山城, 相去不遠, 守禦人物, 力分難支。 撫山地藥山城, 周回二萬八千三百二十五尺。 乃義州、朔州、江界直指之路, 三道中央也。 城基外面四方, 巖石高峻, 內面土地寬闊, 亦宜置邑。 南東門道本平易, 若於西門除治道路, 則軍馬出入爲易, 實是天作之基。 且乙未年造築後, 暫不頹落, 宜加築低微處, 且修城內巡城之路。 合撫山、延山爲一州, 稱大都護府, 置府使判官, 以都節制使, 兼任府使。 但城內外之田, 膏腴者少, 鄕吏日守官奴婢等, 常在官門, 居計實難。 近城十里新來各戶, 宜限年減租, 鄕吏則期以富盛, 除遼東騎載之役, 以厚其生。 且依平壤府例, 量設土官, 使邊民樂於趨赴, 以成巨鎭。 以泰川、熙川、嘉山、定州、雲山、博川、朔州、德川、孟山等官人民入保。 雲山郡
              靑山城, 周回一萬六千九百九十七尺。 城之內外險阻, 出入爲難, 故宜令老弱男女入保避難, 但城內平地甚窄, 軍馬難於出入, 以理山、昌城、碧潼等官入保。 熙川邑城古基, 周回六千四百二十尺。 今尺量減築處, 新舊基幷三千九百三十六尺。 視年豐歉, 量民勞逸, 以石改築。 自此向江界之路, 狄餘、合排防墻古基及向理山之路, 棘城防墻古基, 極爲阨險, 可以一當百, 乞幷修築。 又於其內, 連設小堡, 以爲詗候者所依。 江界、閭延, 則本是極邊, 四無救授之兵, 脫有大事, 則當擧邑逾嶺, 退保熙川城, 宜以江界軍糧, 量除一年經費及凶荒斂散之用, 其餘則每年納于熙川城, 熙川軍資, 亦當量宜納于藥山城。 平壤府邑城, 以江東、三登、祥原、中和、江西、龍崗、三和、咸從、甑山、順安等官入保。 慈山郡山城, 以殷山、成川、陽德等官入保。 郭山郡
              能化城, 以隨川、宣川等官入保。 龍川郡邑城, 以鐵山、麟山、定寧、義州等官入保。 上項各官合入城子, 竝依舊以合入各官, 每年軍資之數, 分程途遠近, 量宜轉輸, 餘悉納于其官城子, 以備居民凶荒之資。" 從之。
地名: 平壤 (平安道, 首府/府)
年: 1429.0

○平安道都節制使, 具寧邊府設立條件以啓: "一。 宣德三年十一月十九日兵曹受敎內: ‘寧邊府亦依平壤府例, 量加西班土官之職, 使邊民樂於趨赴, 以成巨鎭。’ 今考平壤府西班各品之數, 鎭西衛五領, 司直六、副司直司正副司正各十、隊長一百、隊副二百, 共三百三十六。 請依此例, 擇可任者差下。 一, 古延山、撫山居民摠八百九十二戶內, 甲士及京從仕翼步兵, 守城軍防牌, 合排四處, 立馬人ㆍ鄕吏ㆍ日守ㆍ兩班公私奴隷等, 不實之戶多, 而實戶則少, 於巨鎭不得已之任, 太半不足。 若西北邊方, 防禦緊要, 各官之民, 流移到本府者, 悉令還本。 本府以南各官及他道之民來接者, 限本府阜盛, 勿令還本。 一。 本府, 東有獐項淵, 南有夫伊塔淵, 西有仇音浦淵, 若値霖雨大水, 則過涉實難。 請於三處, 設置舟楫, 定無役人爲津尺。

○戶曹據忠淸道監司關啓: "今承下敎, 百濟始祖廟宇, 已於稷山縣營構, 請依平壤府
              箕子殿例, 定本官奴婢各二人守之。" 從之。
地名: 平壤 (平安道, 首府/府)
年: 1430.0

○刑曹啓: "平壤人私奴於里金招致里人, 歐其主, 遂與其黨, 持弓矢追之不及。 於里金, 律該處斬。" 從之。
地名: 平壤 (平安道, 首府/府)
年: 1432.0

○召詳定所提調孟思誠、權軫、許稠、鄭招等議曰: "予卽位以來, 常以不改祖宗成憲爲心, 如有不得已之事, 屢有更改, 然奴婢之事, 未嘗更改, 但公私婢嫁良夫所生從良之事, 則大臣多言其不可, 而予不允從。 今更思之, 公私婢屢更其夫, 良賤混淆, 曖昧難明。 因此不父其父, 敗常亂倫, 若之何則上不負太宗之成憲, 下不敗人倫之正道? 其各熟議以啓。" 思誠等以爲: "賤者隨母之法, 亦一代之良規, 豈爲增己之僕隷, 而立此法哉? 蓋賤女日更其夫, 行同禽獸, 其所生但知有母, 而不知有父, 此隨母之法所以立也。 今革其從父爲良之法, 復立隨母從賤之法, 則上策也。 若曰不可更改祖宗成憲, 則宜令公私婢, 嫁良夫之時, 各告本主, 成許嫁文案, 然後乃嫁, 則庶合祖宗之成憲, 而父子之倫亦明矣。" 上又曰: "建官命名, 歷代所同。 本朝都摠制之名, 始於前朝, 因循未革, 予欲改之, 更考古典以啓。" 思誠等以爲: "摠制之名, 誠歷代所無也, 宜復立國初所稱中樞院以爲號。" 上又曰: "予聞平壤府
              太祖影殿, 年久頹圯, 令正朝使李蕆審視之, 蕆報云: ‘殿宇欄墻, 悉皆頹毁, 儀仗祭器, 亦甚麤陋。’ 予心以爲影殿不爲則已, 爲則豈可如此? 太宗嘗曰: ‘先王影殿, 設于州郡, 固無古制, 宜勿構。’ 河崙啓: ‘州人感德思慕, 而立殿奉祀, 則不害於義。 國家立廟州郡, 以奉先王先后之神, 不應古禮。’ 太宗然之。 厥後語予曰: ‘自我千歲之後, 州縣毋立廟。 朴信曾於咸興府立影殿, 欲奉予眞容, 令亟破之。’ 太宗遺敎如此。 古人云: ‘遺敎, 雖不義之事, 尙且曲從。’ 況據禮經丁寧敎之乎? 太宗朝所建州郡之廟, 不可輕革, 然考歷代影殿有無, 酌其可否以啓。" 招、稠、軫等以爲: "非獨平壤, 於慶州、全州亦有之。 先王奉祀, 非州郡所得而爲之, 況歷代之制, 亦所罕見! 殿下所親祭穆淸殿外, 皆令革罷。" 思誠以爲: "已成之殿, 仍舊修補爲便。" 上又曰: "六曹與漢城府, 事務實繁, 堂上有故不仕, 則事多淹滯。 欲於六曹, 加設參判參議各一、漢城府加府尹一人, 何如?" 思誠等以爲: "上敎至當, 況今改正摠制府, 加設爲便。" 上從之, "但隨父從良及影殿革罷, 所係至重, 予更商量。" 仍召前判書趙末生, 問以從父爲良立法本意, 末生對曰: "去甲午年, 臣爲代言, 一日太宗御便殿, 欲立從父爲良之法, 李叔蕃力陳不可, 太宗不聽, 命臣執筆, 親敎立法。"

○召三議政及許稠、安純、申商、鄭招等議曰: "崔値嘗守高城, 濫用州倉米穀, 詐云: ‘庫直偸用。’ 嚴刑取招, 報監司。 監司高若海令江陵判官崔安善、歙谷縣監延庇推劾, 安善等取招, 亦與値同。 因此獄死者二人。 若海巡至高城親劾之, 亦不辨曲直, 一如安善之劾, 移牒刑曹, 刑曹疑事迹不順, 令更劾之, 若海滿期見遞, 皇甫仁代之。 予以春等講武至平康, 仁來迎于境, 仍言曰: ‘請遣朝官劾之。’ 予曰: ‘姑卽明劾以聞。’ 反而思之, 昔平壤府庫直濫刑之事, 可以鑑矣。 遣司宰監正趙克寬、刑曹正郞金連枝往劾之, 前等所劾皆僞也。 若海、安善、庇等之罪, 何以斷之? 前日以旱, 原徒以下之罪, 若海等但罷職可乎?" 黃喜等曰: "法者, 不可輕改。 今旣赦徒罪, 若海等罪不過徒流, 何可失言而加罪乎? 且若海等初非有心而爲之, 乃不明所致, 宜只罷職。" 從之。 上曰: "値盜物入己, 行賄權門, 値之罪固不可赦, 受賂者, 予皆赦之。 値言: ‘以文魚二尾, 贈大司憲申槪。’ 槪云: ‘不受。’ 此卽疑事也。 若常員則宜勿擧論, 槪居風憲之官, 而有如此事, 於物論何? 遷官乎? 仍舊乎?" 鄭招、申商等以謂: "雖無明跡, 槪在糾察之任, 恐人以此藉口爲言, 遷官似可。" 安純、許稠、權軫、孟思誠等以爲: "權勢之人則一門僕隸, 皆稱勢家之奴, 或濫受贈物, 私自用之。 如是者滔滔, 槪非庸人也, 豈陰受其贈, 而陽言不受乎? 若無實而遷官, 則過重, 宜改下。" 從思誠等議。 上曰: "今使臣張童兒到白頭山, 欲遣權復, 齎宣醞往慰之, 昌盛曰: ‘何煩使人於境外?’ 昔金聲到阿木河, 遣人慰之, 今不如是, 則童兒聞之, 無乃生嫌乎? 且在此三使臣, 皆贈表裏, 若童兒, 何以爲之?" 喜等以爲: "判事任孝信, 將領軍糧交付, 可兼齎宣醞往慰之。 表裏則待三使臣會見童兒于阿木河之時, 遣人贈之。" 從之。 上曰: "咸吉道都節制使成達生啓: ‘有崔仲生、韓玉者, 每稱派連宗室, 謀避軍役。 仲生等親屬竭矣, 如此不禁, 則効而蜂起者, 將不勝計, 請論罪充軍。’ 何以處之?" 喜等曰: "袒免以上親及特命復戶外, 餘皆充軍爲便。" 上曰: "太宗雖至遠之親, 皆可矜恤, 太宗時復戶者, 宜皆復戶。" 上曰: "摠制尹重富近欲納壻, 爲鳳賜以鞍馬何如? 他使臣若聞, 則無乃以爲獨厚於鳳乎?" 喜等曰: "重富, 我朝之臣, 賜重富, 非贈鳳也。 何謂獨厚於鳳乎?" 從之。
地名: 平壤 (平安道, 首府/府)
年: 1433.0

○命安崇善, 議于領議政黃喜、左議政孟思誠曰: "行司直蔣英實, 其父本大元
              蘇ㆍ杭州人, 母妓也。 巧性過人, 太宗護之, 予亦恤之。 壬寅癸卯年間, 欲差尙衣院別坐, 議于吏曹判書許稠、兵曹判書趙末生, 稠曰: ‘妓産不宜任使於尙衣院。’ 末生曰: ‘如此之輩, 尤宜於尙衣院。’ 二論不一, 予不敢爲。 其後更議大臣, 柳廷顯等曰: ‘可任尙衣院。’ 予從之, 卽差別坐。 英實爲人, 非徒有巧性, 穎悟絶倫, 每當講武, 近侍予側, 代內竪傳命。 然豈以是爲功乎? 今造自擊宮漏, 雖承予敎, 若非此人, 必未製造。 予聞元
              順帝時, 有自擊宮漏, 然制度精巧, 疑不及英實之精也。 能製萬世相傳之器, 其功不細, 欲加護軍之職。" 喜等曰: "金忍, 平壤官奴, 驍勇過人, 太宗特除護軍。 不(持)
                〔特〕
              此也, 如此之輩, 受護軍以上之職者頗多, 獨於英實, 何不可之有?" 上從之。
地名: 平壤 (平安道, 首府/府)
年: 1439.0

○司憲府啓: "判江界府事崔海山携私妾婢僕赴任, 虛費公廩。 又擅率平壤府妓楚宮粧, 遂留不還, 平壤府遣人督還, 又不遣還, 反縛使人杖之。 及觀察使推鞫, 猶不悔愧, 妄引舊例, 不勝憤恨曰: ‘江界府陳米苦醬, 一日難過, 欲聞罪過于朝, 日望得代。’ 其故犯罪責, 謀欲避危, 殊無大臣奉職之意。 請按律抵罪。"
地名: 平壤 (平安道, 首府/府)
年: 1442.0

○刑曹啓: "平壤囚私奴甘長殺人, 依律處斬。" 從之。